stanford-oval/wikipedia huggingface dataset:
יעדים לפיתוח בר קיימא
יעדים מוצעים

ב-2 באוגוסט 2015 הסכימו 193 מדינות על שבעה עשר היעדים הבאים:
מיגור העוני על כל צורותיו
מיגור הרעב, השגת ביטחון תזונתי ותזונה משופרת, קידום חקלאות בת קיימא
הבטחת חיים בריאים ורווחה בכל גיל
הבטחת חינוך איכותי מכליל ושוויוני וקידום הזדמנויות למידה למשך כל החיים לכול
השגת שוויון בין המינים וחיזוק כל הנשים והילדות
הבטחת זמינות וניהול בר קיימא של מים ותברואה לכול
הבטחת גישה לאנרגיה בת השגה, אמינה, בת קיימא ומודרנית
קידום צמיחה כלכלית בת קיימא ומכלילה, תעסוקה מלאה ויצרנית ועבודה מכובדת לכול
בניית תשתיות עמידות, קידום תעשייה מכלילה ובת-קיימא וטיפוח חדשנות
הפחתת אי־השוויון בין המדינות ובתוכן
הפיכת הערים וההתיישבויות האנושיות למכלילות, בטוחות, גמישות ובנות קיימא
הבטחת צריכה ותבניות ייצור בנות קיימא
נקיטת צעדים דחופים למאבק בשינוי האקלים וההשפעות שלו
שימור ושימוש בר קיימא באוקיינוסים, ימים ומשאבים ימיים לפיתוח בר קיימא
הגנה של מערכות אקולוגיות באדמה, שחזורן וקידום שימוש בר קיימא בהן, ניהול בר קיימא של יערות, מאבק נגד מדבור, עצירה והפיכה של הריסת קרקעות, עצירת האובדן של מגוון ביולוגי
קידום זכויות אדם בסיסיות: בנייה של חברות שלוות ומכלילות לפיתוח בר קיימא, אספקת גישה לערכאות לכול ובניית מוסדות יעילים, אחראיים ומכלילים בכל הרמות
חיזוק האמצעים למימוש פיתוח בר קיימא והפחת רוח חיים בשותפות עולמית למען המטרה הזאת
נכון לאוגוסט 2015 הוגדרו 169 מטרות משנה ו־304 מדדים לבדיקת העמידה בהן.
הערות שוליים

↑  Press release - UN General Assembly’s Open Working Group proposes sustainable development goals, 19.
↑  Synthesis report of the Secretary-General on the post-2015 sustainable development agenda
↑  Ferdinando Giugliano (15 ינו' 2015). "Lobby groups launch global anti-poverty campaign". Financial Times. נבדק ב-12 פבר' 2015. {{cite news}}:  (עזרה)
↑  UN General Assembly Creates Key Group on Rio+20 Follow-up, Press Release United Nations Division for Sustainable Development, retrieved 26 February 2013.
↑  The Future We Want, Outcome document of the United Nations Conference on Sustainable Development, retrieved 26 February 2013.
↑  New open working group to propose sustainable development goals for action by general assembly’s sixty-eighth session, Press Release United Nations, retrieved 26 February 2013.
↑  https://sustainabledevelopment.un.org/sdgsproposal
↑  "Open Working Group proposal for Sustainable Development Goals". UN Sustainable Development Knowledge Platform. אורכב מ-המקור ב-2015-10-06. נבדק ב-1 במאי 2015. {{cite web}}:  (עזרה)
↑  "Technical report by the Bureau of the United Nation s Statistical Commission (UNSC)  on the process of the development of an indicator f ramework for the goals and targets  of the post-2015 development agenda - working draft" (PDF). במרץ 2015. נבדק ב-1 במאי 2015. {{cite web}}:  (עזרה)
| --- | --- |
בקרת זהויות :  NLI: 987008729711005171  BIBSYS: 1470399605714  LCCN: no2015169237  NKC: ko2017972111  VIAF: 2147118166526341213   WorldCat (עם VIAF): 2147118166526341213
מדד ראסל 2000

לוגו קבוצת ראסל השקעות (אנ')
מדד ראסל 2000 בשנים 1978–2012
מדד ראסל 2000 הוא מדד שוק המניות בארצות הברית עם מניות חברות קטנות (אנ') המרכיב את 2,000 המניות הקטנות ביותר במדד ראסל (אנ'). הוא הוקם על ידי חברת פרנק ראסל (אנ') בשנת 1984. המדד מתוחזק על ידי FTSE ראסל (אנ'), חברה בת של קבוצת הבורסה של לונדון (אנ') (LSEG).
היסטוריה

ראסל 2000 הוא מדד ההשוואה הנפוץ ביותר עבור קרנות נאמנות שמזהות את עצמן כ"קטנות", בעוד שמדד S&P 500 משמש בעיקר עבור מניות בשווי גדול. זהו המדד המצוטט ביותר לביצועים הכוללים של מניות חברות קטנות עד בינוניות. זה נחשב בדרך כלל לאינדיקטור של כלכלת ארצות הברית בשל ההתמקדות שלו בחברות קטנות בשוק האמריקאי. המדד מייצג כ-7% משווי השוק הכולל של מדד ראסל 3000 (אנ'). נכון ל-31 בדצמבר 2022, שווי השוק הממוצע המשוקלל של חברה במדד הוא כ-2.76 מיליארד דולר ושווי השוק החציוני הוא כ-950 מיליון דולר. שווי השוק של החברה הגדולה במדד הוא כ-8.1 מיליארד דולר.
היסטוריה > בבורסה בתל אביב

בבורסה לניירות ערך בתל אביב קיימות כמה קרנות מחקות מדד ראסל 2000 שנסחרות בשקלים.
תשואות שנתיות

| שנה | תשואה במחיר | תשואה משוקללת |
| --- | --- | --- |
| 1995 | 26.21% | 28.45% |
| 1996 | 14.76% | 16.49% |
| 1997 | 20.52% | 22.36% |
| 1998 | 3.45%− | 2.55%− |
| 1999 | 19.62% | 21.26% |
| 2000 | 4.20%− | 3.02%− |
| 2001 | 1.03% | 2.49% |
| 2002 | 21.58%− | 20.48%− |
| 2003 | 45.37% | 47.25% |
| 2004 | 17.00% | 18.33% |
| 2005 | 3.32% | 4.55% |
| 2006 | 17.00% | 18.37% |
| 2007 | 2.75%− | 1.57%− |
| 2008 | 34.80%− | 33.79%− |
| 2009 | 25.22% | 27.17% |
| 2010 | 25.31% | 26.85% |
| 2011 | 5.45%− | 4.18%− |
| 2012 | 14.63% | 16.35% |
| 2013 | 37.00% | 38.82% |
| 2014 | 3.53% | 4.89% |
| 2015 | 5.71%− | 4.41%− |
| 2016 | 19.48% | 21.31% |
| 2017 | 13.14% | 14.65% |
| 2018 | 12.18%− | 11.01%− |
| 2019 | 23.72% | 25.52% |
| 2020 | 18.36% | 19.96% |
| 2021 | 13.69% | 14.82% |
| 2022 | 21.56%− | 20.44%− |
| 2023 | 15.09% | 16.93% |
ראו גם

מדד ראסל 1000
מדד ראסל 2500
הערות שוליים

↑  factsheet - Russell 2000 Index, PDF
↑  Russell 2000 Index Definition and Key Metrics, Investopedia (באנגלית)
↑  ינשוף פיננסי, השוואת קרנות מחקות מדד ראסל: איזו קרן מחקה ראסל 2000 מומלצת?, באתר ינשוף פיננסי, ‏2024-05-24
↑  דף הבית - הבורסה לניירות ערך בתל אביב | אתר הבורסה, באתר market.tase.co.il
ערך זה הוא קצרמרבנושא כלכלה. אתם מוזמנים לתרום לוויקיפדיה ו.
סוויסלוץ'

.
סוויסלוץ' (בבלארוסית: ‏Свiслачקובץ:Be-Свiслач.oga‏Ⓘ‏, סוויסלץ'; בפולנית: Świsłocz, שוויסלוץ'; ברוסית: Свислочь; ביידיש: סיסלעוויטש) היא עיירת מחוז במחוז גרודנו שבמערב בלארוס, בסמוך לגבול פולין, בה התקיימה עד השואה קהילה יהודית גדולה.
תולדות היישוב

העיירה נזכרת לראשונה בשנת 1256, ובאמצע המאה ה-14 נכבשה בידי הדוכסות הגדולה של ליטא. בשנת 1523 הוענקו ליישוב זכויות עיר. לאחר מלחמת העולם הראשונה נכללה העיירה בתחום הרפובליקה הפולנית השנייה.
יהודי סוויסלוץ' (סיסלביץ')

בין מלחמות העולם נמנו בעיירה כ-2,000 יהודים, כשני שלישים מתושביה, ופעלו בה תנועות נוער ציוניות ובית ספר עברי. פעילות זו נאסרה עם כיבוש העיירה בידי הסובייטים בספטמבר 1939, ובתקופה זו הגיעו לעיירה פליטים יהודים רבים ממערב פולין.
ב-26 ביוני 1941, במהלך מבצע ברברוסה, כבשו הגרמנים את העיירה, והחלו במעשי התעללות ורצח ביהודיה, בסיוע האוכלוסייה המקומית. בו ביום גם חויבו יהודי העיירה בענידת טלאי צהוב.
ביולי 1941 רוכזו יהודי העיירה בגטו שהוקם בה, בו חוו מעשי שוד והתעללות, ונלקחו לעבודות כפייה. ב-2 בנובמבר 1942 נערכה בגטו שבעיירה אקציית חיסול. כ-300 יהודים בעיקר מבוגרים וילדים נלקחו במשאיות ליער וישניק הסמוך, המבוגרים נורו בבורות ירי והילדים נקברו עמם חיים. בין המוצאים להורג היה רבה האחרון של העיירה, הרב חיים יעקב מישקינסקי. כ-3,000 היהודים הנותרים הועברו למחנה ריכוז ליד וולקוביסק, בו מתו רבים מהם. כעבור מספר שבועות שולחו מהמחנה למחנות ההשמדה טרבלינקה ואושוויץ.
יהודי סוויסלוץ' (סיסלביץ') > רבני העיירה

כמה מרבני העיירה התפרסמו:
הרב יחזקאל קצינאלפוגין (הנכד), כיהן בסוויסלוץ' בסביבות 1810
הרב מאיר יונה ברנצקי - מהדיר ספר העיטור
הרב יוסף רוזין - רב ברוסיה הלבנה ובארצות הברית, כיהן כראש אגודת הרבנים של צפון אמריקה
הרב מרדכי דב איידלברג - מתלמידי החפץ חיים, מחבר "דובב שפתי ישנים", רבן של ערים רבות, נספה בשואה
הרב חיים יעקב מישקינסקי - רבה האחרון של העיירה
הרב צבי הירש אורליאנסקי מגיד ודרשן
אנדרטה לזכר יהודי סוויסלוץ' שנספו בשואה, בבית העלמין בחולון
אדוארד פטרמן

| --- | --- |
אין תמונה חופשית
 לידה:  9 בנובמבר 1901 האג, הולנד 
 פטירה:  28 ביוני 1946 (בגיל 44) Laren, הולנד 
 מדינה:  ממלכת ארצות השפלה 
 שפות היצירה:  הולנדית 
 
אליאס "אדואר" פטרמן (בהולנדית: Elias "Eduard" Veterman; האג, 9 בנובמבר 1901 - לארן (Laren), 28 ביוני 1946) היה סופר, ואמן ויזואלי הולנדי ממוצא יהודי. איש המחתרת ההולנדית, במהלך מלחמת העולם השנייה.
חייו

פטרמן היה ממוצא יהודי. הוא הוכשר כאמן חזותי באקדמיה לאמנות חזותית בהאג. הוא היה פעיל כצייר וכשרטט ואייר ספרים, אך נודע בעיקר בפעילויות אחרות שלו. הוא החל את דרכו על הבמה כיד ימינו של קור ואן דר לוכט מלסרט (Cor van der Lugt Melsert), שעליו כתב לימים ספר יחד עם גיסו יאן ואן איס. הוא כתב חמישה עשר רומנים ושלושים מחזות. הוא נחשב מייצג של דקדנס.
ניסיונותיו של פטרמן להקים להקת תיאטרון או קברט משלו פעמיים הסתיימו בפיאסקו פיננסי. הוא זכה להצלחה רבה יותר כמחזאי ובמאי בתיאטרון ההולנדי בהאג. כשהגרמנים פלשו להולנד ב-1940, כבר לא יכול היה לפעול בתחום. הוא אימץ שם בדוי - פרופ' אדוארד ז'אק נקר, פרופסור לתולדות האמנות - ונאלץ להסתתר. בתקופת הכיבוש השתמש בתעודות זהות מזויפות שיוצרו לאנשים במסתור וללוחמי התנגדות. הוא היה חלק מקבוצת ההתנגדות Luctor et Emergo.
פטרמן נבגד ב-1943 ונעצר על ידי הגסטפו. הוא נכלא בכלא סכוונינגן (Oranjehotel). הוא נידון למוות ונלקח לכלא בלוטרינגהאוזן, שם שוחרר על ידי האמריקאים ב-1945. לאחר השחרור נחל הצלחה עם ההצגה "מלון אורנייה" (Oranjehotel), שעלתה על הבמה 150 פעם.
הנסיך ברנהרד הזמין את פטרמן לכתוב את ההיסטוריה של הכוחות המזוינים המקומיים, אך הכותב רצה לחשוף את התנהגותם המפוקפקת של חיילים ופוליטיקאים בכירים במהלך המלחמה, והפנייה בוטלה.
ביוני 1946, פטרמן ורעייתו קטי (Katy) מתו בתאונת דרכים ליד לארן. פטרמן היה לצנינים בעיני רבים מאנשי מוסדות השלטון לאחר השחרור, ולכן נפוצו מיד שמועות על חיסול, אך הוכחות לכך מעולם לא נמצאו.
לא נעשתה חקירה לגבי התאונה. כך גם לגבי תאונת הדרכים שבה לוחם ההתנגדות האב לודו בליס נהרג ב-15 באוגוסט 1945, אדם שגם הוא מתח ביקורת על שרים. הם השתמשו באותו מוסך באוטרכט.
הערות שוליים

↑   Is Eduard Veterman vermoord?, Ben Speet, Geschiedenis, nr.4, 12e jaargang, juni 2021, (Lezersvraag)
| --- | --- |
בקרת זהויות :  NLI: 987007269682405171  BPN: 73103302  GND: 123912237  ISNI: 0000 0000 6683 2230  LCCN: n84133024  NTA: 070361827  RKD: 80820  SUDOC: 249455439  VIAF: 57532712   WorldCat (עם VIAF): 57532712 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "אדוארד פטרמן".
משאלת לב לא חוקית. גבר רזה עם קרש גיהוץ. על הקיר דיוקן של גרברנדי עם הכתובת "שיקום זכויות"
כן נסע

תרשים של כן נסע ראשי:

1. מפעיל המבצע את הקיפול

2. תומכה ננעלת

3. משכך

4. ציר הגלגל

5. הגלגל

6. גוף המטוס
כַּן נֶסַע הוא המכלול שתומך בגלגל של מטוס או מסוק בדחיפה, בהסעה, בהמראה או בנחיתה. למטוס יש בדרך כלל שלושה כני נסע.
כן נסע של מטוס מסוג בואינג 777-300
מאפיינים

עד להופעת כני נסע מתקפלים לא הייתה הגדרה למכלול כני נסע כיוון שבמקומו היו מוטות קבועים אשר תפקידם היחיד היה לתמוך בגלגלים. עם הזמן הוספו תפקידים ותתי מערכות כגון בלימה, שיכוך וקיפול מה שהפך את המכלול למערכת של ממש.
מאפיינים > תתי מערכות אופייניות > מעצורים

מאז מלחמת העולם הראשונה הותקנו במטוסים מערכות בלימה שתפקידן היה לעזור בבלימת והיגוי המטוס על הקרקע. מאז 1950 ברוב המטוסים מותקנת מערכת ABS שמטרתה למנוע נעילת גלגלים ומניעת החלקה, מה שהגדיל את הבטיחות בנחיתות והקטין את הסיכון להתפוצצות הגלגלים בהאטה.
מעצורי הגלגלים אינם המערכת היחידה שעוצרת את המטוס בהגיעו לקרקע, ישנם גם מעצורי אוויר בכנפיים, היפוך דחף, מצנח בלימה, ורשתות או גומיות אשר עוצרים את המטוס, בייחוד במנחת קצר כמו נושאת מטוסים למשל.
מאפיינים > תתי מערכות אופייניות > שיכוך

כדי להחליש את המכה שמקבל כן הנסע בעת נגיעת הגלגלים בקרקע, מורכבים עליו משככי זעזועים, לרוב הידראוליים. המשככים מקטינים את הזעזוע שמועבר לגוף המטוס בנחיתה, מקטינים את התעייפות החומר בכני הנסע ובגוף המטוס, ומשפרים את הבטיחות במצבי חירום.
מאפיינים > תתי מערכות אופייניות > קיפול

כדי ליצור פרופיל אווירודינמי חלק ועל ידי כך להקטין גרר, כני הנסע מתקפלים לתוך גוף המטוס, ונפתחים לקראת נחיתה. כדי לאפשר זאת הותקנו מפעילים שתפקידם לבצע את התפעול ותומכות כדי לבצע נעילה של הכנים. בנוסף הותקנו פנלים מיוחדים שנפתחים בפתיחת הכנים ונסגרים לאחר קיפולם וזאת כדי לאפשר כיסוי מלא של הכנים.
מאפיינים > תתי מערכות אופייניות > מערכות חירום

בגלל החשיבות של פתיחה ונעילה תקינים של כני הנסע במקרה של תקיעה שלהם הותקנו מערכות חירום שתפקידן לעקוף את הפעולה הרגילה של הכנים בכוח תוך כדי שבירה באמצעים פירוטכניים או הזרמה של נוזל הידראולי ממערכת עזר.
תצורות הרכבה של כני נסע > תצורה משולשת

התצורה המשולשת משתמשת בשלושה כני נסע. אשר מורכבים בשתי תצורות עיקריות:
תצורה משולשת עם כן זנב - זוהי תצורה קלאסית שהשתמשו בה במטוסי בוכנה ומטוסי סילון מוקדמים. שני כנים באזור הכנפיים, ואחד בזנב המטוס. תצורה זאת התאימה לצורת המטוסים בהם הכנפיים הורכבו בקדמת המטוס, כיום עושים שימוש בתצורה זאת בעיקר במסוקים. תצורה זאת נחשבת ליציבה מאוד שכן גלגל הזנב נשאר נמוך מה שמשאיר את מרכז הכובד של כלי הטיס נמוך. במטוסי בוכנה בתצורה זאת הייתה ראות מופחתת מלפנים. שהטייס היה רואה מלפנים על ידי הסטת האף, לכן ההסעה הייתה מתבצעת תוך כדי פניות בצורת זיגזג כדי לא לאבד קשר עין עם מה שקורה מלפנים. בנוסף בתצורה זאת אין יכולת ניהוג אלא רק עם בלמים.
תצורה משולשת עם כן אף - רוב המטוסים משתמשים בתצורה זאת, המאפשרת ניהוג בעזרת סיבוב הגלגל ולא רק בעזרת הבלמים, דבר החוסך את השחיקה המיותרת על המעצורים ומגדיל את הבטיחות. בנוסף בתצורה זאת יש ראות נוחה מלפנים.
תצורות הרכבה של כני נסע > תצורת ארבע כנים

תצורה מיוחדת המשלבת כן נוסף בזנב. בצוקית למשל גלגל הזנב מיועד למנוע פגיעה של סנפיר הזנב באדמה, במטוסים בהם אין מקום בגוף המטוס להרכבת כני נסע ראשיים עם בסיס רחב, בשל הימצאות מנוע גדול או תא פצצות גדול כני האף הזנב הופכים לכנים הראשיים וכני הכנפיים הם כני עזר המונעים התהפכות, כגון בהרייר ו-B-52 למשל.
צורת עיגון וקיפול

עיגון בתוך הכנף וקיפול לתוך הגוף - בשל העובדה שברוב מטוסי הקרב הכנפיים הורכבו בגחון המטוס הייתה אפשרות להרכיב את מנגנון העיגון והקיפול בתוך הכנף תוך כדי קיפול לתוך הגוף. זה אפשר בסיס רחב לכני הנסע מה שהגדיל את היציבות והפחית הסיכון לקריסת הכנים. צורת התקנה זאת פשוטה יחסית ואינה דורשת מנגנונים מורכבים כגון סיבוב הכנים כדי שיכנסו לתוך הגוף. צורת התקנה זאת מחייבת הקשחת הכנפיים מה שמגדיל את המשקל והגודל הכללי של הכנף.
עיגון בתוך הגוף וקיפול לתוך הכנף - צורת הרכבה זאת הייתה ייחודית למסרשמיט 109 עיגון הכנים בשורשי הכנף וסגירה לתוכה אפשרה יצירת כנפיים פשוטות חזקות וקלות יותר, שכן לא היה צריך להרכיב את מנגנון הקיפול והעיגון בכנף עצמה אלא במבנה הגדול בבסיס הכנף. אך צורת הרכבה זאת היוותה בעיה שכן הכנים יצרו שטח קטן בין הכנים, מה שהשפיעה לרעה בתכונות הניהוג של המטוס על הקרקע ובנחיתה. המטוס נטה לפנות ימינה בהמראה, וטייסים צעירים נטו לתקן בצורה חריפה מידי, מה שגרם לקריסת הכנים.
עיגון בתוך הגוף וקיפול לתוך הגוף - תצורת הרכבה זאת מועדפת במטוסים אשר הכנפיים שלהם מורכבים במרכז או גבוה בגוף המטוס. התצורה הזאת מקטינה את מורכבות ומשקל הכנפיים אך לוקחת הרבה מקום בגוף המטוס. בנוסף המערכת דורשת מנגנון קיפול ונעילה מורכבים מכיוון שכני הנסע צריכים לעשות סיבוב תוך כדי קיפול כדי להתאים בתוך גוף המטוס.
עיגון בכנף וקיפול לתוכה - לעיתים כני הנסע מותקנים כדי להתקפל לתוך הכנף, זה מאפשר חיסכון במקום בגוף המטוס, אך מגדיל את משקל ומורכבות הכנפיים.
ראו גם

נחיתת גחון
אנימציה הממחישה את תנועת כן הנסע.
מטוס הרייר לקראת נחיתה, שני כני הנסע הראשיים הם אף וזנב, כני הכנפיים מיועדים לייצוב ומניעת התהפכות. תצורת כנים זאת נבחרה בגלל המנוע הגדול תופס את כל מרכז המטוס ולא מאפשר הרכבת כני נסע ראשיים עם בסיס רחב דיו כדי לתמוך במטוס.
מטוס T-2 לאחר המראה. כני הנסע שלו מעוגנים ומתקפלים לתוך הכנפיים.
אוטו קומוי

| --- | --- |
אין תמונה חופשית
 לידה:  26 במרץ 1892 בודפשט, האימפריה האוסטרו-הונגרית 
 פטירה:  1 בינואר 1945 (בגיל 52) בודפשט, ממלכת הונגריה 
 מדינה:  הונגריה 
 השכלה:  האוניברסיטה לטכנולוגיה ולכלכלה של בודפשט 
 
אוטו קומוי (בהונגרית: Komoly Ottó; בשמו העברי נתן זאב קוהן (כהן); 1892–1945) היה מנהיג ציוני בהונגריה בתקופת השואה.
פעילותו הציבורית

אוטו קומוי נולד בבודפשט, הונגריה ולמד הנדסה. במלחמת העולם הראשונה עלה לדרגת קצין וזכה במספר עיטורים גבוהים. מבחינה אידאולוגית מצא את עצמו קומוי משתייך אל הפלג של הציונים הכלליים בתנועה הציונית והוא החל לפעול בה. ב-1940 נבחר כיושב-ראש הפדרציה הציונית בהונגריה, והיה מקובל ומוערך על כל הזרמים הציוניים. בתפקיד זה שימש בין השנים 1940–1944.
ב-1943 הוקמה ועדת העזרה וההצלה בבודפשט. קומוי נבחר כיו"ר הוועדה, שחבריה היו נציגי המפלגות הציוניות. פעיליה היו המזכיר (תפקיד המקביל למנכ"ל) ישראל (רז'ו) קסטנר, שמואל שפרינגמן, יואל והנזי ברנד, פרץ רבס וצבי גולדפרב.
עד לכיבושה של הונגריה בידי גרמניה הנאצית במרץ 1944 עסק קומוי במסגרת פעילותו בוועדה בניסיונות להבריח פליטים יהודים להונגריה. הוועדה שיגרה שליחים מפלגים שונים של הפוליטיקה היהודית אל תוך פולין על מנת לנסות ולאתר יהודים ולהבריחם להונגריה דרך סלובקיה. פעילות זו שקיבלה את שם הצופן "טיול" הצליחה להעביר כאלף ומאה יהודים מפולין הכבושה אל הונגריה.
באופן מובן, עם כיבוש הונגריה נפסקה פעילות זאת. את מקומה תפס המשא והמתן על הצלת יהודים עם הנאצים, בו עסק קסטנר, ופעילות לשכנוע הגורמים המתונים בהנהגה ההונגרית לבוא לעזרת היהודים, בה עסק קומוי. עם זאת עסק קומוי (אם כי במידה פחותה) גם במשא ומתן עם הנאצים ומילא תפקיד גם ב"רכבת הניצולים" שארגן קסטנר.
השתלטותו של פרנץ סלשי ומפלגתו (צלב החץ) הפשיסטית על הונגריה ב-15 באוקטובר 1944 שינתה שוב את קווי פעילותו של קומוי שהחל לעזור ליהודי בודפשט דרך קשריו הענפים.

בספטמבר 1944 מינה פרידריך בורן, נציג הצלב האדום בהונגריה את קומוי לראש "אגף A", המוכר גם בשם "מחלקת הילדים של הצלב האדום", שהוקם על מנת להציל ילדים יהודים ומאוחר יותר אף דאג לצרכיהם של יהודי בודפשט. במסגרת זו, בין השאר, הקים קומוי 52 בתי-ילדים שהביאו להצלת של כארבעת אלפים עד חמשת אלפים ילדים. מטה הארגון הוקם ברחוב מרלג בבודפשט, אל המטה הגיעו יהודים רבים שמסרו את ילדיהם אל המטה. הילדים הועברו אל עשרים ושמונה בתי-ילדים שהוקמו במהירות ועמדו תחת חסות של הצלב האדום. בתוך הבתים פעלו חברי תנועות הנוער הציוניות שדאגו להדרכה ולחינוך. למזון דאגה "המפקדה החלוצית". על אף חסינותם הבינלאומית של בתים אלו לא תמיד כיבדו אנשי צלב החץ את החסינות וידוע על מקרה אחד לפחות בו אלו השמידו בית-ילדים שלם. באופן כללי זכו הילדים ששוכנו בבתים מוגנים אלו בתנאים טובים שהורעו רק לקראת סוף מלחמת העולם השנייה עם התגברות ההפצצות על בודפשט.

פעילות נוספת בה היה מעורב קומוי הייתה חלוקת תעודות החסות הספרדיות על ידי ג'ורג'יו פרלאסקה, שהקנו לכשלושת אלפי מחזיקיהם מעמד של תושב-חוץ ובמידה לא מבוטלת הצילו אותם.

קומוי הסתייע בפעולותיו בתנועות הנוער הציוניות, בצלב האדום, בדיפלומטים של מדינות נייטרליות וביודנראט. רוב הפעילות נועדה לספק ליהודים מחסה והגנה מפני אנשי צלב החץ. במסגרת זו הקים קומוי, בין השאר, את בתי-ילדים שהוזכרו לעיל.
על אף שקומוי היה יכול לעזוב את הונגריה ברכבת של קסטנר, הוא בחר להישאר ולסייע ליהודי הונגריה. ב-1 בינואר 1945, זמן קצר לפני שחרור בודפשט, נחטף אוטו קומוי בידי אנשי צלב החץ ונרצח בשל פעילויות ההצלה שלו.

לאחר מותו נקרא על שמו המושב יד נתן, רחובות בחיפה ובנתניה, והוענק לו "עיטור הונגריה לחרות".
ביום ה-8 באפריל 2013 – יום השואה והגבורה תשע"ג – נערך ביער הקדושים אשר בהרי ירושלים, ברחבת אנדרטת "גוילי-אש", טקס ביוזמת המרכז העולמי של "בני-ברית" והקרן הקיימת לישראל. בטקס זה הוענק "אות המציל היהודי" ע"ש אוטו קומוי לבני משפחתו החיים בישראל, הונגריה ובריטניה.
ביבליוגרפיה

ברהם, רנדולף, ועדת העזרה וההצלה בבודפשט, בתוך האנציקלופדיה של השואה, כרך ב' עמ' 438–440.
רוזט, רוברט, קומויי (קוהן), אוטו (נתן), בתוך האנציקלופדיה של השואה, כרך ה' עמ' 1081–1082. (ראו גם  באתר יד ושם)
שיטות הצלה והצלחתן באתר "דעת".
שלט הנצחה במוזיאון היהודי בבודפשט
אברהם וינברג (הראשון)

ספר "יסוד העבודה" חלק א', ורשה תרנ"ב. לחצו על התמונה לדפדוף בספר מעמוד 1
ספר "יסוד העבודה" חלק ב', ורשה תרנ"ב. לחצו על התמונה לדפדוף בספר מעמוד 1
רבי אברהם וינברג (הראשון) מסלונים (תקס"ד, 1803 – י"א בחשוון תרמ"ד, 11 בנובמבר 1883) היה מייסדה של חסידות סלונים. ידוע בכינויו על שם ספרו יסוד העבודה.
קורות חייו

נולד לרב יצחק מתתיהו, דיין ובורר בפינסק, שהיה מקורב לרבי אשר הראשון מסטולין. בצעירותו התקרב והפך לאחד מחשובי תלמידיו של רבי נח מלכוביץ' ושל ממשיך דרכו רבי משה מקוברין. אחר פטירת רבו מקוברין בכ"ט בניסן ה'תרי"ח, בחרו בו התלמידים כממשיך הדרך והכתירו אותו כאדמו"ר.
ניהל את חצרו ואת ישיבתו בעיר סלונים, ומכאן שמה של החסידות. עם זאת, בחסידות סלונים מייחסים את תחילת דרך משנתם לרבי מרדכי מלכוביץ', דרך בנו רבי נח ותלמידו רבי משה מקוברין, ובהמשך דרך אדמו"רי חסידות סלונים. פעילותו כאדמו"ר בעיר סלונים התקיימה לצד פעילותו של הרב אייזל חריף רב העיר שהשתייך למחנה המתנגדים, אך הם פעלו זה לצד זה בידידות.
חיבר וכתב חיבורים רבים, חלקם בדרך הקבלה. חיבורו העיקרי "יסוד העבודה" נמנה בין ספרי החסידות הבודדים שלא נכתבו על סדר פרשיות התורה, אלא כמשנה סדורה המבארת את עיקרי תורת החסידות. חלק נכבד מספרו זה עוסק בביאור תורה לשמה, בו הוא חולק על הרב חיים מוולוז'ין שסובר כי מהותה של תורה לשמה היא לימוד לשם ידיעת התורה בעוד רבי אברהם כותב בספרו כי לימוד התורה מטרתו להידבק בה' על ידה. נושא זה נמנה בין הנושאים השנויים מאז במחלוקת בין החסידים למתנגדים.
כרבותיו גם הוא ייחס חשיבות למצוות יישוב ארץ ישראל ועמד בנשיאות כולל רייסין, ועודד רבים מחסידיו לעלות לארץ ישראל. בצעד נדיר שלח בשנים תר"ל-תרל"ד שלושה מנכדיו לעלות לארץ ישראל בעודם כבני 13 שנים. באומרו, כי "תבוא תקופה של הסתר נורא... וברצונו שתתקיים פינה של חבורתנו בא"י כדי שיהיה סביב מי להתלכד". חסידיו מייחסים לצעד זה רוח הקודש, כיוון שבכך הבטיח את המשך מורשתו, לאחר שרוב החסידים נהרגו בשואה, ומחבורה זו שהתקיימה בא"י שוקמה מחדש החסידות בארץ ישראל. יצוין כי אחד מחסידיו שעלה לארץ בפקודתו בשנת תרל"ה היה סופרו הרב יהודה לייב קסטלניץ אביו של מנהיגם של חסידי סלונים אחרי השואה, רבי מרדכי חיים סלאנים, וחותנו של רבי משה קליערס, רבה של טבריה וראש ישיבת "אור תורה". ואחד מנכדיו אותם שלח לארץ היה הרב נח וינברג, אביו של האדמו"ר מסלונים, רבי אברהם וינברג (השלישי), חותנו של האדמו"ר רבי שלום נח ברזובסקי מסלונים.
נפטר בי"א בחשוון ה'תרמ"ד, ונקבר בעיר סלונים. ממשיכו באדמו"רות היה נכדו רבי שמואל וינברג ה"דברי שמואל".
במהלך מלחמת העולם השנייה נהרס בית הקברות בו נטמן. בשנת תשמ"ה אותר מקום החלקה מחדש, ולאחר פעולות שחזור שוקם קברו וקבר שניים מנכדיו, האדמו"רים רבי ישכר לייב וינברג ואחיו רבי אברהם וינברג (השני).
בין תלמידיו המפורסמים היו רבי מנחם נחום עפשטיין, מייסד חסידות קוברין-ביאליסטוק, חתנו הרב משה מרדכי (בן אחיו הרב הלל), נכדו רבי משה מידנר ואחיינו הרב יהודה לייב קסטלניץ.
חיבוריו

חסד לאברהם - על עשרה מאמרות, סדר הבריאה, מאמרי שבת על פסוק "ויכולו". יצא לאור בשני חלקים ביוזפוף תרמ"ו על ידי נכדו רבי שמואל. בכתב יד נוסף גם מאמר על פסוק "נעשה אדם".
יסוד העבודה - עוסק בענייני תורה לשמה, תשובה ויסודות בעבודת ה', וכן 79 מאגרותיו. יצא לאור לראשונה בשנת תרנ"ב על ידי נכדו רבי שמואל וינברג. בארץ ישראל הודפס בט"ו באב תשי"ט במהדורה חדשה עם תוספות ובהוצאה שנייה בשנת תש"ע, על ידי מכון "אמונה ודעת".
באר אברהם - ביאור על המכילתא. מבוסס על הפירוש "זה ינחמנו" של הרב משה פרנקפורט מאמסטרדם. יצא לאור בוורשה בשנת תרפ"ז על ידי נכדיו רבי ישכר לייב ורבי אברהם.
חסד לאברהם - סוד האבות, ברית מילה ויציאת מצרים.
באר אברהם - ליקוט מדברי תורתו על התורה והמועדים (מכתבי ושמועות זקני החסידים וליקוט מספריו האחרים) וכן עשרות מאגרותיו. יצא לראשונה בהוצאת ישיבת בית אברהם בכ"ט בטבת תש"ל עם הקדמת רבי שלום נח ברזובסקי (אז ראש הישיבה) על קורות חייו ודרכו. יצא מחדש על ידי חסידי סלאנים עם תוספות ליקוטים על אגדות הש"ס.
חסד לאברהם - ביאורים על חומש בראשית (מפרשת לך לך), שמות והנביאים בדרך הקבלה (2 חלקים). החלק הראשון יצא לאור בשנת תשמ"ו על ידי מכון "נחלי אמונה" של חסידות סלאנים מכתב ידו שנמסר לרבי יהודה לייב קסטלניץ, אחיינו של רבי אברהם ועבר בירושה לרבי מרדכי חיים סלאנים ולבנו הרב יהודה לייב שמסרו לדפוס.
רבים מכתביו אבדו בשואה, וחלק מכתביו עדיין לא יצאו לאור.
משפחתו

בנו הרב יחיאל מיכל אהרן, אביו של האדמו"ר רבי שמואל וינברג מסלונים ושל הרב נח וינברג (שנשלח על ידי סבו לישראל).
בתו, אשת אחיינו הרב משה מרדכי מקוברין (בן הרב הלל). בנם היה הרב יצחק מתתיהו סנדברג שנשלח על ידי סבו לישראל.
בתו אסתר, אשת הרב יעקב לייב מישקין (מיסקי). בנם היה הרב משה מידנר.
אחיו הרב הלל, מחותנו של רבי אברהם וחותנו של הרב אשר וייסשטיין סבו של רבי שלום נח ברזובסקי.
אחיו הרב מרדכי חיים, חותנו של אחיינו, רבי יהודה לייב קסטלניץ אביו של רבי מרדכי חיים סלאנים.
לקריאה נוספת

אהרן סורסקי, מרביצי תורה מעולם החסידות, חלק א, בני ברק, תשמ"ו, עמ' קעז-רטו.
אסקינג אלכסנדריה

| --- | --- |

הופעה של אסקינג אלכסנדריה, נובמבר 2016
 מקום הקמה:  יורק 
 מוקד פעילות:  יורק, צפון יורקשייר, אנגליה
 תקופת הפעילות:  מ-2008
 סוגה:  רוק אלטרנטיבי, מטאלקור
 חברת תקליטים:  Sumerian Records
  אתר האינטרנט הרשמי של אסקינג אלכסנדריה
 פרופיל ב-IMDb
 חברים
 בן ברוס דני וורסנופ ג'יימס קאסלס קמרון לידל סאם בטלי
 חברים לשעבר
 ראיין בינס ג'ו לאנקסטר דניס סטוף
 
אסקינג אלכסנדריה (באנגלית: Asking Alexandria) הם להקת רוק אנגלית מיורק שבצפון יורקשייר. הלהקה מורכבת מהסולן דני וורסנופ, מהגיטריסטים בן ברוס וקמרון לידל, מהמתופף ג'יימס קאסלס ומהבסיסט סאם בטלי.
הלהקה הוקמה בתחילה ב-2006 על ידי בן ברוס, ורשמית הוקמה ב-2008, כשחברים בה ברוס, וורסנופ, קאסלס, לידל, ג'ו לאנקסטר וראיין בינס. אחרי עזיבתם של בינס ולאנקסטר והצטרפותו של הבסיסט בטלי ב-2009, "Stand Up and Scream" ‏(2009). לאחר מכן הוציאה הלהקה שני אלבומים, "Reckless & Relentless"‏ (2011) ו-"From Death to Destiny"‏ (2013), טרם עזיבתו של הסולן וורסנופ בינואר 2015. וורסנופ הוחלף בדניס סטוף, והלהקה הוציא איתו את האלבום "The Black"‏ (2016). באוקטובר 2016 עזב סטוף את הלהקה, ולאחר מכן חזר וורסנופ. עם וורסנופ הוציאה הלהקה את האלבום "Asking Alexandria" (2017).